ΟΕΝΓΕ
ΑΝΑΚΟΙΝΩΣΗ ΔΙΑΠΡΑΓΜΑΤΕΥΤΙΚΗΣ ΟΜΑΔΑΣ

Η

Διαπραγματευτική Ομάδα που ορίσθηκε από το έκτακτο Συνέδριο της ΟΕΝΓΕ πραγματοποίησε συνάντηση την Πέμπτη 18 Σεπτεμβρίου με την πολιτική ηγεσία του Υπουργείου Υγείας στα πλαίσια της απεργίας και του συλλαλητηρίου που διοργανώθηκε μπροστά στο Υπουργείο. Αμέσως μετά τη συνάντηση έγινε σύσκεψη της Διαπραγματευτικής Ομάδας με τη συμμετοχή εκπροσώπων πολλών Ενώσεων και συνελεύσεων Νοσοκομείων, η οποία κατέληξε στα παρακάτω:

( Το πενθήμερο απεργιακών κινητοποιήσεων από 15-19 Σεπτεμβρίου είχε σημαντικό αντίκτυπο και κατάφερε ν΄ αναδείξει την ένταση του προβλήματος της δημόσια περίθαλψης και το δίκαιο των αιτημάτων των νοσοκομειακών γιατρών σύμφωνα με τις αποφάσεις του εκτάκτου συνεδρίου.

( Η κυβέρνηση συνεχίζει να γυρίζει την πλάτη τόσο στα δίκαια αιτήματα των νοσοκομειακών γιατρών, όσο και στα τραγικά προβλήματα των Δημόσιων Νοσοκομείων και Κέντρων Υγείας. Είναι ενδεικτικό ότι ο Υπουργός Υγείας κ. Αβραμόπουλος δεν παραβρέθηκε στη συνάντηση, επικαλούμενος προσχηματικά ανειλημμένες υποχρεώσεις. Ο Υφυπουργός κ. Κωνσταντόπουλος και ο Γενικός Γραμματέας κ. Ριζάς δεν έδωσαν καμιά ουσιαστική απάντηση στα ζητήματα που τέθηκαν εκ μέρους μας, επικαλούμενοι διάφορες προφάσεις και κυρίως τη «στενότητα του κρατικού προϋπολογισμού». 
(
Π

ροτείνουμε στο Γενικό Συμβούλιο της ΟΕΝΓΕ, στα ΔΣ και τις Γενικές Συνελεύσεις των Ενώσεων και των Νοσοκομείων:

· Πρωτοβουλίες αγωνιστικής δράσης το επόμενο διάστημα, τόσο για τα γενικότερα προβλήματα της δημόσιας περίθαλψης, όσο και για τα δίκαια κλαδικά αιτήματα, όπως αυτά διατυπώθηκαν στην απόφαση του εκτάκτου συνεδρίου της ΟΕΝΓΕ.
· Συντονισμό με τα τοπικά σωματεία εργαζομένων και γενικά με τους συνδικαλιστικούς φορείς των εργαζομένων της υγείας για τα οξυμμένα προβλήματα των Νοσοκομείων και των Κέντρων Υγείας. Από εκπροσώπους Ενώσεων προτάθηκε να οριστεί συγκεκριμένη ημέρα στις αρχές του επόμενου μήνα ως «ημέρα πανελλαδικής ενιαίας δράσης για την προάσπιση της δημόσιας υγείας» με στόχο να προβάλει τα τραγικά αδιέξοδα που προκαλεί η κυβερνητική πολιτική και να απαιτήσει άμεσες λύσεις.
· Πανελλαδικό συντονισμό κινητοποιήσεων για τα κλαδικά μας αιτήματα με κορύφωση απεργιακή κινητοποίηση στο δεύτερο δεκαπενθήμερο του Οκτώβρη σε συντονισμό με τους άλλους κλάδους εργαζομένων του δημόσιου τομέα και διοργάνωση νέας απεργιακής συγκέντρωσης στην Αθήνα.

· Η πολιτική ηγεσία δεσμεύτηκε για νέα συνάντηση με τη Διαπραγματευτική Ομάδα μέσα στη 2η εβδομάδα του Οκτώβρη, προκειμένου να συζητηθούν τα κονδύλια που θα εγγραφούν στο προσχέδιο προϋπολογισμού 2009. Εάν και η συνάντηση αυτή είναι άκαρπη προτείνονται κινητοποιήσεις διαρκείας από τις αρχές Νοεμβρίου.
Αθήνα, 18 Σεπτεμβρίου 2008

Η Διαπραγματευτική Ομάδα
